Държавен вестник, бр. 32, 2010 г., стр. 9

БРОЙ  32	
Д Ъ Р Ж А В Е Н  В Е С Т Н И К 	
СТР.  9  
МИНИСТЕРСКИ СЪВЕТ
ПОСТАНОВЛЕНИЕ № 67
ОТ 14 АПРИЛ 2010 Г.
за заплатите в бюджетните организации и 
дейности
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Утвърждава месечното разпреде­
ление на разходите за заплати по бюджетите 
на първостепенните разпоредители с бюджетни 
кредити за 2010 г. съгласно приложение № 1.
(2) Утвърдените по реда на ал. 1 разходи 
за заплати могат да се разходват по месеци 
до 90 на сто.
(3) Разходите за заплати за съответния 
месец се извършват до ограничения по реда 
на ал. 2 размер за изплащане на основните 
месечни заплати, на допълнителните и дру­
ги трудови възнаграждения по Кодекса на 
труда, по Закона за държавния служител, по 
друг закон или нормативен акт, с колективен 
трудов договор и/или с вътрешни правила 
за работната заплата, и/или с индивидуален 
трудов договор.
(4) Икономията на разходите за заплати 
може да се използва текущо или с натрупване 
само за изплащането на парични и/или пре­
дметни награди и допълнителни възнаграж­
дения за постигнати резултати в съответствие 
с действащата нормативна уредба.
(5) При намаляване числеността на персона­
ла, извън случаите на извеждане на дейности 
от бюджетно на друго финансиране и случа­
ите на намаляване на персонала в резултат 
на преминаване на функции и персонал към 
друго бюджетно предприятие, икономиите на 
разходите за заплати могат да се използват 
за увеличаване на индивидуалните основни 
месечни заплати до максималния размер за 
съответната длъжност и/или за издръжка 
в съответната административна структура 
или бюджетна организация. Намаляването 
на числеността на персонала се извършва с 
нормативен акт и не се отразява при форми­
рането на годишния размер на разходите за 
заплати за следващата година. 
(6) Месечното разпределение на разходите 
за заплати на Държавен фонд „Земеделие“ се 
утвърждава по реда на утвърждаване извън­
бюджетната сметка на фонда съгласно чл. 47, 
ал. 2 от Закона за устройството на държавния 
бюджет и чл. 14, ал. 4 от Закона за подпома­
гане на земеделските производители.
(7) Утвърдените по реда на ал. 6 разходи 
за заплати могат да се разходват по месеци 
до 90 на сто.
Чл. 2. Приема:
1. таблица за размерите на минималните 
и максималните основни месечни заплати по 
длъжностни нива за работещите в държавната 
администрация съгласно приложение № 2;
2. таблица за размерите на минималните 
и максималните основни месечни заплати 
по длъжностни нива за работещите в Наци­
оналната агенция за приходите и в Агенция 
„Митници“ съгласно приложение № 3;
3. таблица на длъжностните наименова­
ния, минималните и максималните основни 
месечни заплати на началниците и членовете 
на кабинетите на министър-председателя, 
на заместник министър-председателите и на 
министрите; на съветниците, експертите и 
техническите сътрудници в тези кабинети, 
както и на експертите за връзки с обществе­
ността в кабинетите на областните управители 
съгласно приложение № 4;
4. таблица на длъжностните наименова­
ния, минималните и максималните основни 
месечни заплати на заместник-министрите, 
на председателите, заместник-председате­
лите и членовете на държавни комисии; на 
председателите и заместник-председателите 
на държавни агенции; на областните управи­
тели и заместник областните управители; на 
изпълнителните директори на изпълнителни 
агенции; на ръководителите на администра­
тивни структури, създадени със закон или с 
постановление, и на техните заместници; на 
кметовете, заместник-кметовете и кметските 
наместници съгласно приложение № 5;
5. таблица за размерите на минималните 
и максималните основни месечни заплати по 
длъжностни нива за заемащите дипломати­
чески длъжности в дипломатическата служба 
съгласно приложение № 6;
6. таблица за размерите на минималните 
и максималните основни месечни заплати по 
длъжностни нива за държавните служители 
в Изпълнителна агенция „Одит на средства­
та от Европейския съюз“ към министъра на 
финансите съгласно приложение № 7.
Чл. 3. Първостепенните разпоредители с 
бюджетни кредити по приложение № 1 раз­
пределят утвърдените разходи за заплати за 
съответните системи съобразно структурата 
и квалификацията на персонала по второсте­
пенни и от по-ниски степени разпоредители с 
бюджетни кредити по реда на чл. 9 от Наредбата 
за договаряне на работната заплата, приета с 
Постановление № 129 на Министерския съвет 
от 1991 г. (обн., ДВ, бр. 55 от 1991 г.; изм., бр. 30 
и 40 от 1993 г.).
Чл. 4. (1) Общинските съвети по предложе­
ние на кметовете на общините утвърждават 
разходите за заплати през 2010 г. за делеги­
раните от държавата дейности без звената 
от системата на народната просвета, които 
прилагат системата на делегираните бюджети.